UEFA Superkarikas

Ajalugu

Euroopa Superkarika asutajaks oli Hollandi ajakirja De Telegraaf reporter ja hilisem sporditoimetaja Anton Witkamp. See idee tuli talle ajal, mil Hollandi "totaalne jalgpall" oli Euroopa parim ja Hollandi jalgpalliklubide (eriti Amsterdami Ajaxi) kuldajastul. Witkamp otsis midagi uut, mis otsustaks Euroopa parima klubi selgemalt ja paneks Ajaxi legendaarset meeskonda, eesotsas staarmängija Johan Cruyffiga, rohkem proovile. Seejärel pakuti esimest korda, et Euroopa Karika võitjad mängiks Euroopa Karikavõitjate Karika võitjatega.
Kõik eeldused uue võistluse sünniks olid valmis. Siiski, kui Witkamp proovis selle võistluse jaoks ametlikku kinnitust saada, siis lükkas UEFA president selle tagasi.
1972. aasta finaal Ajaxi ja Šotimaa klubi Rangersi vahel loetakse UEFA poolt mitteametlikuks, kuna Rangersile oli fännide käitumise pärast 1972. aasta UEFA Karikavõitjate Karikafinaalis Euroopa võistlustel osalemise keeld määratud. Selle tulemusena keeldus UEFA ametlikult võistlust kinnitama kuni järgmise hooajani. Võistlus peeti kahemängu süsteemil, ning oli rahastatud De Telegraafi poolt. Ajax alistas Rangersi kokkuvõttes tulemusega 6:3 ja võitis esimese (kuigi mitteametlik) Euroopa Superkarika.
1973. aasta finaal, kus Ajax alistas AC Milani kokkuvõttes tulemusega 6:1, oli esimene Superkarikas mida UEFA ametlikult tunnustas ja toetas.
Kuigi kahemänguline formaat jäeti kuni 1997. aastani, siis ajalise või poliitilise probleemi tõttu selgitati Superkarika võitjad ühe mänguga ka aastatel 1984, 1986 ja 1991. Superkarikamängu ei peetud aastatel 1974, 1981 ja 1985.
Hooajal 1992/93 muudeti Euroopa Karika nimeks UEFA Meistrite Liiga, mille võitjad mängisid UEFA Superkarikafinaalis, Karikavõitjate Karika' võitjatega. Hooajal 1994/95 muudeti Euroopa Karikavõitjate Karika nimi UEFA Karikavõitjate Karikaks.
Pärast 1998/99 hooaega lõpetati UEFA poolt Karikavõitjate Karika korraldamist. Superkarikas 1999 oli viimane kord kui osalejateks olid Karikavõitjate Karika' võitjad. Karikavõitjate Karikas' võitja SS Lazio alistas UEFA Meistrite Liiga 1998/99 võitja Manchester Unitedi tulemusega 1:0.
Sealt alates on UEFA Superkarika osalejateks olnud UEFA Meistrite Liiga ja UEFA Karika võitjad. 2000 Superkarikas oli esimene kord kui osavõtjaks oli UEFA Karika võitja. UEFA Karikas 1999/2000 võitja Galatasaray alistas UEFA Meistrite Liiga 1999/2000 võitja Real Madridi tulemusega 2:1.
Hooajal 2009/10 muudeti UEFA Karikas nimeks UEFA Euroopa Liiga ja selle võistluse võitjad jätkasid võitlust Meistrite Liiga võitjatega UEFA Superkarika peale.
Praeguse seisuga on Chelsea FC ainuke klubi, kes on pääsenud Superkarikale kõigi kolme UEFA võistluse, Karikavõitjate Karika (1998), Meistrite Liiga (2012) ja Euroopa Liiga (2013) valitseva meistrina.
Pärast 15 järjestikust Monaco staadionil Stade Louis II peetud Superkarikat aastatel 1998–2012, hakati Superkarika mängu pidama erinevatel staadionitel (sarnaselt Meistrite Liiga ja Euroopa Liiga korraldusega), alustades UEF Superkarikas 2013/2013. aasta UEFA Superkarikaga, mis mängiti Edeni staadionil Prahas.
Seoses FIFA rahvusvaheliste mängude kalendris tehtud muudatustega muudeti ka alates 2014. aasta UEFA Superkarikast võistluse toimumise aeg augustilõpu reedelt augusti keskpaiga teisipäevale.

Mängupaigad

Võistlus toimus algselt kahemängu süsteemil, kus mõlemad mängud peeti osalejate kodustaaadionitel, väljaarvatud erandjuhtudel; näiteks 1991. aastal toimus ainult Manchester Unitedi kodumäng, kuna Belgradi Crvena Zvezdal ei lubatud Jugoslaavia sõja tõttu kodus mängida. Alates 1998. aastast toimub Superkarikas ainult üks mäng, ning need toimuvad neutraalsel väljakul. 1998–2012 toimus Superkarikas Stade Louis IIl Monacos. Alates 2013 mängitakse erinevatel staadionitel.

Trofee

UEFA Superkarika trofee on kogu aeg UEFA valduses. Võitja meeskonnale antakse täissuuruses trofee koopia. Võitja meeskond saab nelikümmend kuldmedalit ja teine koht saab nelikümmend hõbemedalit.
UEFA Superkarika trofee on ajajooksul mitmeid muutusi läbinud. Esimene trofee mille võitis Ajax aastatel 1973 ja 1974 oli äärmiselt suur; isegi suurem kui Euroopa Karikas. See asendati tahvel trofeega millel oli kuldne UEFA Embleem. Järgmine karikas oli väiksem ja kergem kui teised Euroopa klubi trofeed, kaalult 5 kg ja pikkust 42,5 cm (UEFA Meistrite Liiga trofee kaalub 8 kg ja UEFA Euroopa Liiga trofee 15 kg). Uus mudel kaalub 12,2 kg ja on 42,5 cm pikk.
Kuni 2008 sai meeskond, kes võitis kolm korda järjest või 5 korda kokku, trofee originaalse koopia ja tunnustuseks erimärgi. Ainult AC Milan on selle tunnustuse saavutanud, võites karika 5 korda. Sellest ajast peale on originaalne trofee olnud ainuüksi Euroopa jalgpalli katusorganisatsiooni valduses.

Reeglid

Praegu on UEF Superkarika reeglid samad mis ülejäänudel UEFA klubivõistlustel. See on ühemänguline finaal, mis toimub neutraalsel väljakul. Mäng sisaldab kahte 45 minutilist perioodi, tuntud kui poolajad. Kui tulemus on pärast 90 minuti lõpemist viigiline, siis mängitakse lisaks kaks 15 minutilist lisaaja perioodi. Kui teise lisaaja perioodi lõpuks pole võitjat selgunud, siis otsustab võitja penaltiseeria. Kumbki meeskond esitab 18 mängijat, kellest 11 alustavad mängu. Ülejäänud 7 mängijast võib terve mängu jooksul maksimaalselt kolme kasutada vahetusmängijana. Kumbki meeskond võib kasutada oma esimese valiku riietust; kui need ühtivad vastastage, siis peab eelmise aasta Euroopa Liiga võitja kandma alternatiivset värvi. Kui klubi keeldub mängimast või ei ole võimeline mängima, siis asendatakse nad teise finalistiga antud võistlusest, mille kaudu nad kvalifitseerusid. Kui väljak on kehva ilma tõttu mängukõlbmatu, siis peab mäng toimuma järgmisel päeval.

Auhinnaraha

Alates 2012. aastast autasustab UEFA teise koha meeskonda €2,2 miljoni ja võitjaid €3 miljoniga.

Piletid

60% staadioni mahutavusest broneeritakse külalismeeskondadele. Ülejäänud istekohtadele müüb UEFA pileteid internetioksjonil. Piletite jaoks antakse välja piiramatu arv taotlusvorme. Iga taotleja maksab 5 eurot haldustasu ja iga isik võib teha piiramatu arvu taotlusi.